Gebruiklike huwelike en die verkoop van grond - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Gebruiklike huwelike en die verkoop van grond
Gebruiklike huwelike en die verkoop van grond
Moet albei gades die verkoopkontrak van grond teken indien hulle in ‘n gebruiklike huwelik is?
Die Wet op Huweliksgoedere (Wet 88 van 1984) handel met die bostaande kwessie. Indien die partye binne gemeenskap van goedere getroud is, moet albei partye die kontrak vir die verkoop van grond teken. Indien slegs een van die partye die kontrak teken, moet hy of sy die ander party se skriftelike toestemming daarvoor verkry, geteken voor twee bevoegde getuies.
Ingevolge die Wet op Erkenning van Gebruiklike Huwelike (Wet 120 van 1998) word sekere gebruiklike huwelike erken deur die Wet. ‘n Gebruiklike huwelik word beskou as ‘n huwelik binne gemeenskap van goedere, behalwe as ‘n huweliksvoorwaardekontrak gesluit en geregistreer is.
Indien daar onderhandel word met ‘n koper of ‘n verkoper wat in ‘n gebruiklike huwelik is, is dit dus altyd veiliger indien albei egpare die kontrak teken, veral as daar onsekerheid bestaan of die huwelik deur die Wet erken word of nie. Indien net een gade teken, kan dit dalk daartoe lei dat die kontrak nietig is.